עיאש 250

עיאש 250 (בערבית: عياش 250) היא רקטת קרקע-קרקע ארוכת טווח מייצור עצמי של ארגון הטרור חמאס. טווח הרקטה הוא 250 קילומטר.

פיתוח 
הרקטה נחשפה לראשונה במסגרת מבצע "שומר החומות" במאי 2021 כאשר חמאס פרסם סרטון של ההכנות לירי של הרקטה.

שם הרקטה מייצג את טווח הרקטה בצירוף שם משפחתו של יחיא עיאש ממייסדי גדודי עז א-דין אל-קסאם של חמאס, תמונתו מתנוססת על הרקטה.

שימוש מבצעי 
הרקטה נכנסה לראשונה ב-13 במאי 2021 במהלך מבצע שומר החומות, עת שוגרה רקטה בודדה לעבר נמל התעופה רמון מרחק של כ-190 קילומטר מהרצועה. לפי התקשורת הישראלית הרקטה שנורתה מרצועת עזה התפוצצה בשטח פתוח באזור המערבי של המועצה האזורית חבל אילות, רחוק מאוד מכל יישוב. ולכן, לא הופעלה אזעקה ביישובים.

ב-13 באוקטובר 2023 במהלך היום השביעי של מלחמת חרבות הברזל בשעה 15:02 החמאס שיגר רקטה מרצועת עזה לכיוון הצפון. התרעות הופעלו באזור צפת וגם ביישובים שפרעם, זרזיר וקריית טבעון. כמה דקות לאחר מכן חמאס נטל אחריות לירי ואמר שהם ירו רקטת עיאש 250 מרצועת עזה. מערכת קלע דוד ירטה את הרקטה והשברים שלה נפלו וגרמו לשריפה במפעל לשריפת פסולת בקריית אתא ורובע המפרץ בחיפה.

ראו גם
 M-75
 R-160

הערות שוליים 

רקטות ארטילריות
חמאס: אמצעי לחימה